The Boss vurderer Utøya-konsert
Det var på en pressekonferanse i Paris i dag i forbindelse med hans nye album «Wrecking Ball» at Bruce Springsteen ble spurt om en eventuell markering på Utøya 22. juli. - Vi har ingen plan for det akkurat nå, var hans svar på et spørsmål om han skulle til Utøya. - Men jeg har mange venner i Norge, det som skjedde var forferdelig, så kanskje vi finner på noe, sa han på pressekonferansen. Det var TV2 som i desember siterte «sentrale kilder i AUF» på at The Boss allerede hadde takket ja til å spille for å hedre ofrene for terroraksjonen på Utøya. Springsteen er i Norge på den aktuelle datoen, han har konsert i Oslo 21. juli, og i Bergen mandag 23. juli. AUF-leder Eskil Pedersen avviste kort tid etter at det forelå noen konkrete planer om en markering med Springsteen involvert.
Bruce Springsteen har endelig kommentert ryktene om en minnekonsert for Utøya-ofrene 22. juli.